Torna el Gran Joc Urbà ‘Memòria del 83’, una gimcana sobre el tancament d’AHM
18 d’abril 2024

![](/media/cl0egu2p/yincana_c.jpg?width=400&height=568&mode=max)

La regidoria de Joventut i Infància de l'Ajuntament de Sagunt ha tornat a organitzar una activitat gratuïta amb la qual es recorda el 40 aniversari de la reconversió industrial. Es tracta de la gimcana anomenada Gran Joc Urbà ‘Memòria del 83’, que es durà a terme el dissabte 27 d'abril de 17.30 a 19.30 hores en la nau del futur museu industrial del Port de Sagunt, coincidint amb la celebració programada amb motiu d'esta fita. Esta activitat també es va desenvolupar el passat 23 de març.

L'activitat està dirigida a jóvens d'entre 12 i 30 anys i participaran en la gimcana 6 grups de 5 persones. A més, hi haurà premis per als dos primers classificats. El primer premi és un sopar en una pizzeria per a 5 persones; i el segon, entrades per al cinema també per a 5 persones. Les inscripcions estan obertes fins al 25 d'abril a través del següent enllaç: [https://docs.google.com/forms/d/e/1faipqlsfngrrx9ftgcb4w5hfxfvowvjrpnwz\_5aahlgngw\_a0y2jkaw/viewform](https://docs.google.com/forms/d/e/1faipqlsfngrrx9ftgcb4w5hfxfvowvjrpnwz_5aahlgngw_a0y2jkaw/viewform)

Amb esta gimcana es farà un viatge en el temps 40 anys arrere amb l'objectiu d'ajudar a la prestigiosa periodista internacional Miss Mery Towers a recordar parts essencials de la nostra memòria obrera i industrial i d'esdeveniments determinants en la nostra història recent. Cal tindre en compte que, els qui no poden recordar el passat, estan condemnats a repetir-lo, afirmen des del departament municipal.

![](/media/bc0fihmd/info_c.jpg?width=400&height=567&mode=max)

*   [](http://www.facebook.com/sharer.php?u=https://aytosagunto.es/va/actualitat/torna-el-gran-joc-urba-memoria-del-83-una-gimcana-sobre-el-tancament-d-ahm/ "Facebook")
*   [](http://twitter.com/share?url=https://aytosagunto.es/va/actualitat/torna-el-gran-joc-urba-memoria-del-83-una-gimcana-sobre-el-tancament-d-ahm/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/torna-el-gran-joc-urba-memoria-del-83-una-gimcana-sobre-el-tancament-d-ahm/ "Linked In")
*   [](mailto:?body=https://aytosagunto.es/va/actualitat/torna-el-gran-joc-urba-memoria-del-83-una-gimcana-sobre-el-tancament-d-ahm/)